**«Հոկտեմբեր»** կամ **«Կարտոֆիլի բերքահավաք»**
(ֆր.՝ Saison d'octobre, récolte des pommes de terre, անգլ.՝ Season of October: The potato gatherers), 1878 թվականին ֆրանսիացի նկարիչ Ժյուլ Բաստիեն Լըպաժի կողմից նկարված նկար (*Jules Bastien-Lepage*, 1848—1884): Պատկանում է Մելբուրում գտնվող Վիկտորիայի ազգային պատկերասրահին։ Նկարի չափը 180,7 × 196 սմ է։ Օգտագործվում է նաև «Կարտոֆիլ հավաքող կանայք» անունը։

Նկարագրություն
--------------

Ժյուլ Բաստիեն Լըպաժը այս նկարը նկարել է իր հայրենի գյուղում՝ Դանվիլլերում, որը գտնվում է Լոթարինգիայի Մյոզ դեպարտամենտում՝ Ֆրանսիայի հյուսիս-արևմուտքում։ Գյուղի անվանումը (*Damvillers*) գրված է նկարի ներքևի ձախ հատվածքում՝ անմիջապես նկարչի ստորագրության տակ։

Նկարում պատկերված է այն դաշտը, որտեղ հավաքվում է կարտոֆիլի բերքը։ Նկարի առաջին պլանում գյուղացի կին է, որը գործած զամբյուղի մեջ է հավաքում կարտոֆիլը։ Նրա հետևի մասում՝ աջ կողմում, մեկ այլ կին կարտոֆիլ է հավաքում զամբյուղի մեջ։ Հեռվում երևում են այլ կանայք ևս։ Տեսարանը ներկայացնում է աշնանային թխպոտ օր, երկինքը ծածկված է ամպերով։ Ժյուլ Բաստիեն Լըպաժի մի այլ գյուղական նկարի՝ «Հունձքի» նման կտավի հորիզոնական գիծը բավականին բարձր է։

Պատմություն
-----------

1879 թվականին նկարը ներկայացվել է Փարիզի սրահում։ Նկարչի մահից կարճ ժամանակ անց, 1885 թվականին, նկարը ձեռք է բերվել իր եղբոր՝ քանդակագործ Էմիլ Բաստիեն Լյաժի կողմից (Émile Bastien-Lepage, 1854-1938)):

1897 թվականից նկարը եղել է Ավստրալիայի գործարար Ջորջ Մակքոլչի (Ջորջ McCulloch, 1848-1907) հավաքածուում, որը 1890-ականների սկզբին տեղափոխվել է Լոնդոն և հավաքել նկարների պատկերասրահ։ 1907 թվականին, նրա մահից հետո, նկարը անցել է Մարիա Կուտց Մարիին (*Mary Coutts Michie*)՝ նրա այրուն։ 1927 թվականի հոկտեմբերին նկարը ձեռք է բերվել Ավստրալիայի Ֆելտոն Բուքեստ հիմնադրամի կողմից՝ հիմնվելով Ալֆրեդ Ֆելտոնի (1831-1904) նվիրաբերված գումարների վրա, իսկ 1928 թվականին այն փոխանցվել է Վիկտորիայի Ազգային պատկերասրահին։

### Կարծիքներ

Նկարիչ Վասիլի Սուրիկովը իր՝ 1883 թվականին Պավել Չիստյակովին ուղղված նամակում գրել է։

«Ես ապրում եմ Փարիզում։ Ես եկել եմ այստեղ, որպեսզի տեսնեմ ֆրանսիական արվեստի նկարների 3-ամյա ցուցահանդեսը։ Բայց, թողնելով այս ամենը, ես ուզում եմ խոսել այն իսկական նկարի մասին։ Խոսքը «Կարտոֆիլ հավաքող կանայք» նկարի մասին է։ Դեմքերը և ամբողջ նկարը կարծես կենդանի լինեն։ Ամեն ինչ գրված է օդում՝ գույնը, շարժումները, դիմագիծը։ Ամեն ինչ այնքան ամբողջական է, որ կարծես հրաշք լինի։ Իսկ նրա «Հանգիստ դաշտում» նկարը ավելի թույլ է»։

Ծանոթագրություններ
------------------

1. 1 2 3 4 5 6
2. ↑  «Ժյուլ Բաստիեն-Լըպաժ (1848—1884) -Հոկտեմբեր կամ, Կարտոֆիլի բերքահավաք» (HTML). Օրսի թանգարան. Վերցված է 18.01.2014-ին.(չաշխատող հղում)
3. ↑  «Jules Bastien-Lepage (1848—1884) — Season of October: The potato gatherers» (HTML). Musée d’Orsay. Վերցված է 18.01.2014-ին.(չաշխատող հղում)
4. 1 2  «October (Saison d'octobre), 1878, Jules Bastien-Lepage» (HTML). National Gallery of Victoria — www.ngv.vic.gov.au. Վերցված է 16.01.2014-ին.
5. ↑  «Jules Bastien-Lepage — Les foins / Hay Making». Musée d’Orsay. Արխիվացված է օրիգինալից (HTML) 2014 թ․ հունվարի 18-ին. Վերցված է 16.01.2014-ին.
6. 1 2  В.И. Суриков. «Письмо П.П. Чистякову, Париж, Конец декабря 1883» (HTML). artsurikov.ru. Վերցված է 18.01.2014-ին.
7. 1 2  Андрей Толстой. «Что французу хорошо, то русскому... еще лучше?!» (HTML). «Новая Юность» 2002, №1 (52) — magazines.russ.ru. Վերցված է 18.01.2014-ին.
8. 1 2  Leanne Zalewski. «Jules Bastien-Lepage (1848—1884), Musée d'Orsay, Paris (6 March — 13 May 2007), Centre Mondial de la Paix, Verdun (14 June — 16 September 2007)» (HTML). Nineteenth-Century Art Worldwide (Volume 6, Issue 2, 2007) — www.19thc-artworldwide.org. Վերցված է 16.01.2014-ին.
9. 1 2  October, 1878, Jules Bastien-Lepage%5d, Google Cultural Institute «October, 1878, Jules Bastien-Lepage» (HTML). Google Cultural Institute. Վերցված է 20.01.2014-ին. `{{cite web}}`: Check `|url=` value (օգնություն)

Արտաքին հղումներ
----------------

October, 1878, Jules Bastien-Lepage, Google Cultural Institute

|  |  |  |  |
| --- | --- | --- | --- |
| 

| * դ
* ք
* խ
Ժյուլ Բաստիեն Լըպաժի ստեղծագործություններ |
| --- |
|  |
| 

Հունձք (1877) **·** 
Հոկտեմբեր: Կարտոֆիլի բերքահավաք (1878) **·** 
Ժաննա դ'Արկ (1879) **·** 
Գյուղական սեր (1882) |

 |